කොරෝනා ආසාදනය වීමත් සමඟ ඇති වූ නියුමෝනියාව, ශ්වසන පද්ධති අක්‍රීය වීම්, පෙනහළු පිළිකා සහ හෘද රෝගී තත්ත්වයන් ඔවුන් මියයෑමට හේතු ලෙසයි දැක්වෙන්නේ.මේ අතර, කොරෝනා ආසාදනය වීමෙන් මියගිය පළමු පොලිස් නිලධාරීයා ලෙස විශ්‍රාම යෑමට ආසන්නව සිටි මොණරාගල මූලස්ථාන පොලිසියට අනුයුක්තව රාජකාරී කළ උප පොලිස් පරීක්ෂකවරයෙකු මියගොස් ඇති බව ඊයේ වාර්තා වුණා. 59 හැවිරිදි මෙම උප පොලිස් පරීක්ෂකවරයා විශ්‍රාම පූර්ව නිවාඩු ලබා සිටි අයෙකු බවයි පොලිස් මාධ්‍ය ප්‍රකාශක නියෝජ්‍ය පොලිස්පති අජිත් රෝහණ සඳහන් කළේ.එසේම, කොරෝනා එන්නත් ලබාදීම ආරම්භ කළ පසුගිය 29 වනදා සිට ඊයේ දිනය දක්වා කාලය තුළ පුද්ගලයින් එක්ලක්ෂ 67,762 දෙනෙකුට එන්නත් ලබාදී ඇති බව වසංගත රෝග විද්‍යා අංශය පවසනවා.